CELEX: 32019R2155
Language: lv
Date: 2019-12-05 00:00:00
Title: Eiropas Centrālās bankas Regula (ES) 2019/2155 (2019. gada 5. decembris), ar ko groza Regulu (ES) Nr. 1163/2014 par uzraudzības maksām (ECB/2019/37)

17.12.2019   
               
               
                  LV
               
               
                  Eiropas Savienības Oficiālais Vēstnesis
               
               
                  L 327/70
               
            
         EIROPAS CENTRĀLĀS BANKAS REGULA (ES) 2019/2155
         (2019. gada 5. decembris),
         ar ko groza Regulu (ES) Nr. 1163/2014 par uzraudzības maksām (ECB/2019/37)
         EIROPAS CENTRĀLĀS BANKAS PADOME,
         ņemot vērā Līgumu par Eiropas Savienības darbību,
         ņemot vērā Padomes 2013. gada 15. oktobra Regulu (ES) Nr. 1024/2013, ar ko Eiropas Centrālajai bankai uztic īpašus uzdevumus saistībā ar politikas nostādnēm, kas attiecas uz kredītiestāžu prudenciālo uzraudzību (1), un jo īpaši tās 4. panta 3. punkta otro daļu, 30. pantu un 33. panta 2. punkta otro daļu,
         ņemot vērā saskaņā ar Regulas (ES) Nr. 1024/2013 30. panta 2. punktu veikto sabiedrisko apspriešanu un izvērtējumu,
         tā kā:
         
                     (1)
                  
                  
                     Eiropas Centrālās bankas Regulā (ES) Nr. 1163/2014 (ECB/2014/41) (2) noteikta kārtība, saskaņā ar kuru tiek aprēķināta no uzraudzītajām iestādēm un uzraudzītajām grupām iekasējamo gada uzraudzības maksu kopējā summa, metodoloģija un kritēriji, saskaņā ar kuriem tiek aprēķināta gada uzraudzības maksa, kuru maksā katra uzraudzītā iestāde un uzraudzītā grupa, un procedūra, saskaņā ar kuru ECB iekasē gada uzraudzības maksas.
                  
               
                     (2)
                  
                  
                     Regulas (ES) Nr. 1163/2014 (ECB/2014/41) 17. panta 2. punktā noteikts, ka ECB līdz 2017. gadam izvērtē minēto regulu, jo īpaši attiecībā uz metodoloģiju un kritērijiem, saskaņā ar kuriem aprēķina gada uzraudzības maksas, ko iekasē no katras uzraudzītās iestādes un uzraudzītās grupas.
                  
               
                     (3)
                  
                  
                     ECB 2017. gada 2. jūnijā sāka atklātu sabiedrisko apspriešanu, kuras mērķis bija saņemt ieinteresēto personu komentārus, lai veiktu iespējamo uzlabojumu Regulā (ES) Nr. 1163/2014 (ECB/2014/41) izvērtēšanu. Sabiedriskā apspriešana beidzās 2017. gada 20. jūlijā.
                  
               
                     (4)
                  
                  
                     Ņemot vērā saņemtās atbildes, ECB izvērtēja Regulu (ES) Nr. 1163/2014 (ECB/2014/41) un secināja, ka regula būtu jāgroza.
                  
               
                     (5)
                  
                  
                     Cita starpā ECB nolēmusi vairs neprasīt gada uzraudzības maksu avansa maksājumu. Maksas tiks iekasētas tikai pēc attiecīgā uzraudzības maksas perioda beigām, kad noteiktas faktiskās gada izmaksas. Maksu noteicošo faktoru pārskata datums arī turpmāk parasti būs iepriekšējā uzraudzības maksas perioda 31. decembris, lai nodrošinātu pietiekami daudz laika maksu noteicošo faktoru apstiprināšanai.
                  
               
                     (6)
                  
                  
                     Attiecībā uz ievērojami lielāko daļu maksājuma veicēju ECB jau saņem informāciju par kopējiem aktīviem un kopējo riska pozīciju saskaņā ar Komisijas Īstenošanas regulu (ES) Nr. 680/2014 (3) un Eiropas Centrālās bankas Regulu (ES) 2015/534 (ECB/2015/13) (4). Šī informācija jau ir pieejama izmantošanai to gada uzraudzības maksas aprēķināšanā. Tādēļ būtu jāpārtrauc tam īpaši paredzētā maksu noteicošo faktoru vākšana attiecībā uz šādiem maksājuma veicējiem.
                  
               
                     (7)
                  
                  
                     Turklāt ECB nolēmusi samazināt uzraudzības maksas, kuras jāmaksā mazāk nozīmīgām uzraudzītajām iestādēm un mazāk nozīmīgām uzraudzītajām grupām, kuru kopējie aktīvi ir 1 mljrd. euro vai mazāki. Šajā nolūkā būtu uz pusi jāsamazina šādu uzraudzīto iestāžu un uzraudzīto grupu maksas minimālā komponente.
                  
               
                     (8)
                  
                  
                     Tāpat kopš 2014. gada gūtā pieredze Regulas (ES) Nr. 1163/2014 (ECB/2014/41) piemērošanā apliecinājusi, ka jāveic daži precizējumi un tehniski grozījumi minētajā regulā.
                  
               
                     (9)
                  
                  
                     Jānosaka pārejas noteikumi attiecībā uz 2020. gada uzraudzības maksas periodu, jo tas būs pirmais uzraudzības maksas periods, par kuru ECB vairs neprasīs gada uzraudzības maksas avansa maksājumu. Tādēļ šai regulai jāstājas spēkā 2020. gada sākumā.
                  
               
                     (10)
                  
                  
                     Tādēļ attiecīgi jāgroza Regula (ES) Nr. 1163/2014 (ECB/2014/41),
                  
               IR PIEŅĒMUSI ŠO REGULU.
         
            1. pants
            Grozījumi
            Regulu (ES) Nr. 1163/2014 (ECB/2014/41) groza šādi:
            
                        1)
                     
                     
                        šādi groza 2. pantu:
                        
                                    a)
                                 
                                 
                                    svītro 9) punktu;
                                 
                              
                                    b)
                                 
                                 
                                    ar šādu tekstu aizstāj 12) un 13) punktu:
                                    
                                                “12.
                                             
                                             
                                                “kopējie aktīvi”:
                                                
                                                            a)
                                                         
                                                         
                                                            attiecībā uz uzraudzīto grupu ir aktīvu kopējā vērtība, kas noteikta saskaņā ar Regulas (ES) Nr. 468/2014 (ECB/2014/17) 51. pantu, izņemot tādu meitasuzņēmumu aktīvus, kuri veic uzņēmējdarbību neiesaistītajās dalībvalstīs un trešās valstīs, ja vien uzraudzītā grupa nenolemj citādi saskaņā ar 10. panta 3. punkta c) apakšpunktu;
                                                         
                                                      
                                                            b)
                                                         
                                                         
                                                            attiecībā uz maksātāju filiāli – aktīvu kopējā vērtība, par kuru sniegts pārskats prudenciālām vajadzībām. Ja pārskats par aktīvu kopējo vērtību prudenciālām vajadzībām nav jāsniedz, kopējie aktīvi ir aktīvu kopējā vērtība, kas noteikta, balstoties uz visjaunākajiem revidētajiem gada pārskatiem, kuri sagatavoti saskaņā ar Savienībā piemērojamiem Starptautiskajiem finanšu pārskatu standartiem (SFPS) saskaņā ar Eiropas Parlamenta un Padomes Regulu (EK) Nr. 1606/2002 (*1), bet, ja šādi gada pārskati nav pieejami, – balstoties uz gada pārskatiem, kas sagatavoti saskaņā ar piemērojamiem nacionālajiem grāmatvedības tiesību aktiem. Attiecībā uz maksātājām filiālēm, kuras nesniedz gada pārskatus, kopējie aktīvi ir aktīvu kopējā vērtība, kas noteikta saskaņā ar Regulas (ES) Nr. 468/2014 (ECB/2014/17) 51. panta 5. punktu;
                                                         
                                                      
                                                            c)
                                                         
                                                         
                                                            attiecībā uz divām vai vairāk maksātājām filiālēm, kuras uzskata par vienu filiāli saskaņā ar 3. panta 3. punktu – aktīvu kopējās vērtības summa, kas attiecīgi noteikta katrai maksātājai filiālei atsevišķi;
                                                         
                                                      
                                                            d)
                                                         
                                                         
                                                            visos pārējos gadījumos – aktīvu kopējā vērtība, kas noteikta saskaņā ar Regulas (ES) Nr. 468/2014 (ECB/2014/17) 51. pantu;
                                                         
                                                      
                                          
                                                13.
                                             
                                             
                                                “kopējā riska pozīcija”:
                                                
                                                            a)
                                                         
                                                         
                                                            attiecībā uz uzraudzīto grupu ir summa, kuru iesaistītajās dalībvalstīs augstākajā konsolidācijas līmenī aprēķina, piemērojot Eiropas Parlamenta un Padomes Regulas (ES) Nr. 575/2013 92. panta 3. punktu (*2), izņemot tādu meitasuzņēmumu riska pozīcijas summu, kuri veic uzņēmējdarbību neiesaistītajās dalībvalstīs un trešās valstīs, ja vien uzraudzītā grupa nenolemj citādi saskaņā ar 10. panta 3. punkta c) apakšpunktu;
                                                         
                                                      
                                                            b)
                                                         
                                                         
                                                            attiecībā uz maksātāju filiāli un divām vai vairāk maksātājām filiālēm, kuras uzskata par vienu filiāli saskaņā ar 3. panta 3. punktu – nulle;
                                                         
                                                      
                                                            c)
                                                         
                                                         
                                                            visos pārējos gadījumos – summa, kas aprēķināta saskaņā ar Regulas (ES) Nr. 575/2013 92. panta 3. punktu.
                                                         
                                                      
                                          
                                       (*1)  Eiropas Parlamenta un Padomes Regula (EK) Nr. 1606/2002 (2002. gada 19. jūlijs) par starptautisko grāmatvedības standartu piemērošanu (OV L 243, 11.9.2002., 1. lpp.)."
                        
                                    
                                       (*2)  Eiropas Parlamenta un Padomes Regula (ES) Nr. 575/2013 (2013. gada 26. jūnijs) par prudenciālajām prasībām attiecībā uz kredītiestādēm un ieguldījumu brokeru sabiedrībām, un ar ko groza Regulu (ES) Nr. 648/2012 (OV L 176, 27.6.2013., 1. lpp.).”;"
                        
                                 
                              
                  
                        2)
                     
                     
                        šādi groza 4. pantu:
                        
                                    a)
                                 
                                 
                                    ar šādu apakšpunktu aizstāj 1. punkta c) apakšpunktu:
                                    
                                                “c)
                                             
                                             
                                                nosakāms saskaņā ar šī panta 2. punkta noteikumiem – maksātāju iestāžu grupas gadījumā.”;
                                             
                                          
                              
                                    b)
                                 
                                 
                                    ar šādu punktu aizstāj 2. punktu:
                                    
                                                “2.
                                             
                                             
                                                Neierobežojot vienošanās par izmaksu sadali maksātāju iestāžu grupas ietvaros, maksātāju iestāžu grupu uzskata par vienu vienību. Katra maksātāju iestāžu grupa nominē grupas maksājuma veicēju un par to paziņo ECB. Maksājuma veicējam jāveic uzņēmējdarbību iesaistītajā dalībvalstī. Šādu paziņojumu uzskata par spēkā esošu vienīgi tad, ja:
                                                
                                                            a)
                                                         
                                                         
                                                            tajā norādīts tās grupas nosaukums, uz kuru attiecas paziņojums;
                                                         
                                                      
                                                            b)
                                                         
                                                         
                                                            to visu grupas uzraudzīto iestāžu vārdā parakstījis maksājuma veicējs;
                                                         
                                                      
                                                            c)
                                                         
                                                         
                                                            ECB to saņem ne vēlāk kā katra gada 30. septembrī, lai to varētu ņemt vērā, izsniedzot uzraudzības maksas paziņojumu par attiecīgo uzraudzības maksas periodu.
                                                         
                                                      
                                          Ja ECB savlaicīgi saņem vairākus maksātāju iestāžu grupas paziņojumus, spēkā ir pēdējais līdz 30. septembrim ECB saņemtais paziņojums. Ja uzraudzītā iestāde kļūst par uzraudzītās grupas daļu pēc tam, kad ECB saņēmusi spēkā esošu maksājuma veicēja paziņojumu, ja vien ECB netiek rakstiski informēta par pretējo, paziņojumu uzskata par tādu, kas parakstīts arī uzraudzītās iestādes vārdā.”;
                                 
                              
                  
                        3)
                     
                     
                        šādi groza 5. pantu:
                        
                                    a)
                                 
                                 
                                    svītro 2. punkta otro teikumu;
                                 
                              
                                    b)
                                 
                                 
                                    pievieno šādu 4. punktu:
                                    
                                                “4.
                                             
                                             
                                                Četrus mēnešus pēc uzraudzības maksas perioda beigām gada uzraudzības maksu kopējo summu attiecībā uz uzraudzīto iestāžu un uzraudzīto grupu kategorijām par attiecīgo uzraudzības maksas periodu publicē ECB interneta vietnē.”;
                                             
                                          
                              
                  
                        4)
                     
                     
                        svītro 6. pantu;
                     
                  
                        5)
                     
                     
                        šādi groza 7. pantu:
                        
                                    a)
                                 
                                 
                                    virsrakstu aizstāj ar šādu:
                                    “Jaunas uzraudzītās iestādes, iestādes, kuras vairs netiek uzraudzītas, vai statusa maiņa”;
                                 
                              
                                    b)
                                 
                                 
                                    ar šādu punktu aizstāj 2. punktu:
                                    
                                                “2.
                                             
                                             
                                                Ja pēc šāda ECB lēmuma pieņemšanas ECB uzņemas uzraudzītās iestādes vai uzraudzītās grupas tiešu uzraudzību saskaņā ar Regulas (ES) Nr. 468/2014 (ECB/2014/17) 45. pantu vai uzraudzītās iestādes vai uzraudzītās grupas tieša uzraudzība, ko veic ECB, beidzas saskaņā ar Regulas (ES) Nr. 468/2014 (ECB/2014/17) 46. pantu, gada uzraudzības maksu aprēķina, pamatojoties uz to mēnešu skaitu, kuros uzraudzīto iestādi vai uzraudzīto grupu tieši vai netieši ECB uzraudzīja mēneša pēdējā dienā.”;
                                             
                                          
                              
                  
                        6)
                     
                     
                        svītro 9. pantu;
                     
                  
                        7)
                     
                     
                        šādi groza 10. pantu:
                        
                                    a)
                                 
                                 
                                    ar šādu apakšpunktu aizstāj 3. punkta a) apakšpunktu:
                                    
                                                “a)
                                             
                                             
                                                maksu noteicošie faktori, kurus izmanto, lai noteiktu gada uzraudzības maksu, kuru maksā par katru uzraudzīto iestādi vai uzraudzīto grupu, ir šādas summas pārskata datumā:
                                                
                                                            i)
                                                         
                                                         
                                                            kopējie aktīvi; un
                                                         
                                                      
                                                            ii)
                                                         
                                                         
                                                            kopējā riska pozīcija.”;
                                                         
                                                      
                                          
                              
                                    b)
                                 
                                 
                                    svītro 3. punkta b) apakšpunktu un iekļauj šādu ba), bb), bc) un bd) apakšpunktu:
                                    
                                                “ba)
                                             
                                             
                                                maksu noteicošos faktorus nosaka par katru uzraudzības maksas periodu, pamatojoties uz datiem, ko prudenciālām vajadzībām uzraudzītās iestādes sniegušas ar iepriekšējā uzraudzības maksas perioda 31. decembra pārskata datumu.
                                             
                                          
                                                bb)
                                             
                                             
                                                ja uzraudzītā iestāde sniedz gada pārskatus, t.sk. konsolidētos gada pārskatus, pamatojoties uz pārskata gadu, kas atšķiras no kalendārā gada, pārskata datums kopējiem aktīviem ir pārskata gada beigas, kas atbilst iepriekšējam uzraudzības maksas periodam.
                                             
                                          
                                                bc)
                                             
                                             
                                                Ja uzraudzītā iestāde vai uzraudzītā grupa ir izveidota pēc ba) vai bb) apakšpunktā norādītā attiecīgā pārskata datuma, bet pirms tā uzraudzības maksas perioda 1. oktobra, par kuru noteikta maksa, un līdz ar to nav maksu noteicošo faktoru ar minēto pārskata datumu, maksu noteicošo faktoru pārskata datums ir tā ceturkšņa beigas, kas ir vistuvāk attiecīgajam ba) vai bb) apakšpunktā norādītajam pārskata datumam.
                                             
                                          
                                                bd)
                                             
                                             
                                                Attiecībā uz uzraudzītajām iestādēm un uzraudzītajām grupām, uz kurām neattiecas obligāta pārskatu sniegšana prudenciālām vajadzībām, vai uzraudzītam grupām, kuras neiekļauj neiesaistītajās dalībvalstīs un trešās valstīs reģistrētu meitasuzņēmumu aktīvus un/vai riska pozīcijas summu saskaņā ar c) apakšpunktu, maksu noteicošos faktorus nosaka, pamatojoties uz informāciju, ko tās uzraudzības maksas aprēķināšanas vajadzībām sniedz atsevišķi. Maksu noteicošos faktorus iesniedz attiecīgajai NKI ar piemērojamiem pārskata datumiem, kā tas, ievērojot ECB lēmumu, noteikts saskaņā ar ba), bb) vai bc) apakšpunktu.”;
                                             
                                          
                              
                                    c)
                                 
                                 
                                    ar šādu apakšpunktu aizstāj 3. punkta c) apakšpunktu:
                                    
                                                “c)
                                             
                                             
                                                maksu noteicošo faktoru aprēķināšanas vajadzībām uzraudzītajām grupām parasti nebūtu jāuzrāda neiesaistītajās dalībvalstīs un trešās valstīs reģistrētu meitasuzņēmumu aktīvi un riska pozīcijas summa. Uzraudzītās grupas var lemt par šādu aktīvu un/vai riska pozīcijas summas uzrādīšanu maksu noteicošo faktoru aprēķināšanai.”;
                                             
                                          
                              
                                    d)
                                 
                                 
                                    ar šādu punktu aizstāj 4. punktu:
                                    
                                                “4.
                                             
                                             
                                                Visu maksājumu veicēju kopējo aktīvu summu un visu maksājuma veicēju kopējo riska pozīciju summu publicē ECB interneta vietnē.”;
                                             
                                          
                              
                                    e)
                                 
                                 
                                    ar šādu punktu aizstāj 5. punktu:
                                    
                                                “5.
                                             
                                             
                                                Ja maksājuma veicējs neiesniedz maksu noteicošos faktorus, maksu noteicošos faktorus ECB nosaka saskaņā ar ECB lēmumu.”;
                                             
                                          
                              
                                    f)
                                 
                                 
                                    ar šādu apakšpunktu aizstāj 6. punkta b) apakšpunktu:
                                    
                                                “b)
                                             
                                             
                                                maksas minimālo komponenti aprēķina kā fiksētu procentuālo daļu no katras uzraudzīto iestāžu un uzraudzīto grupu kategorijas gada uzraudzības maksu kopējās summas, kas noteikta saskaņā ar 8. pantu.
                                                
                                                            i)
                                                         
                                                         
                                                            Nozīmīgu uzraudzīto iestāžu un uzraudzīto grupu kategorijā fiksētā procentuālā daļa ir 10 %. Šo summu vienlīdzīgi sadala visiem maksājuma veicējiem. Nozīmīgām uzraudzītajām iestādēm un nozīmīgām uzraudzītajām grupām, kuru kopējie aktīvi ir 10 mljrd. euro vai mazāk, maksas minimālo komponenti samazina uz pusi.
                                                         
                                                      
                                                            ii)
                                                         
                                                         
                                                            Mazāk nozīmīgu uzraudzīto iestāžu un mazāk nozīmīgu uzraudzīto grupu kategorijā fiksētā procentuālā daļa ir 10 %. Šo summu vienlīdzīgi sadala visiem maksājuma veicējiem. Mazāk nozīmīgām uzraudzītajām iestādēm un mazāk nozīmīgām uzraudzītajām grupām, kuru kopējie aktīvi ir 1 mljrd. euro vai mazāk, maksas minimālo komponenti samazina uz pusi.”;
                                                         
                                                      
                                          
                              
                                    g)
                                 
                                 
                                    vārdus “8. un 9. pantu” 6. punkta c) apakšpunktā aizstāj ar vārdiem “8. pantu”;
                                 
                              
                                    h)
                                 
                                 
                                    ar šādu daļu aizstāj 6. punkta pēdējo daļu:
                                    Pamatojoties uz aprēķinu, kas veikts saskaņā ar šo punktu, un maksu noteicošajiem faktoriem, kas noteikti saskaņā ar šo pantu, ECB lemj par gada uzraudzības maksu, kura jāmaksā katram maksājuma veicējam. Par apmaksājamo gada uzraudzības maksu maksājuma veicējam paziņos ar uzraudzības maksas paziņojuma palīdzību.”;
                                 
                              
                  
                        8)
                     
                     
                        ar šādu punktu aizstāj 12. panta 1. punktu:
                        
                                    “1.
                                 
                                 
                                    Uzraudzības maksas paziņojumu katram maksājuma veicējam ECB reizi gadā izsniedz sešu mēnešu laikā pēc nākamā uzraudzības maksas perioda sākuma.”;
                                 
                              
                  
                        9)
                     
                     
                        svītro 13. panta 1. punkta otro teikumu;
                     
                  
                        10)
                     
                     
                        svītro 16. pantu;
                     
                  
                        11)
                     
                     
                        šādi groza 17. pantu:
                        
                                    a)
                                 
                                 
                                    virsrakstu aizstāj ar šādu:
                                    “Pārskatu sniegšana”;
                                 
                              
                                    b)
                                 
                                 
                                    ar šādu punktu aizstāj 2. punktu:
                                    
                                                “2.
                                             
                                             
                                                Ne vēlāk kā četrus mēnešus pēc uzraudzības maksas perioda sākuma ECB interneta vietnē publicē attiecīgā uzraudzības maksas perioda gada izmaksu aplēsto summu.”;
                                             
                                          
                              
                  
                        12)
                     
                     
                        iekļauj šādu 17.a pantu:
                        
                           “17.a pants
                           
                           Pārejas noteikumi 2020. gada uzraudzības maksas periodam
                           
                              1.   Gada uzraudzības maksu, kas maksājama par katru uzraudzīto iestādi un katru uzraudzīto grupu par 2020. gada uzraudzības maksas periodu, norāda uzraudzības maksas paziņojumā, kuru attiecīgajam maksājuma veicējam izsniedz 2021. gadā.
                           
                           
                              2.   Jebkuru 2019. gada uzraudzības maksas perioda pārpalikumu vai deficītu, ko nosaka, atņemot faktiskās gada izmaksas, kas radušās par attiecīgo uzraudzības maksas periodu, no aplēstajām gada izmaksām, kuras iekasētas par attiecīgo uzraudzības maksas periodu, ņem vērā, nosakot 2020. gada uzraudzības maksas perioda gada izmaksas.”
                           
                        
                     
                  
         
            2. pants
            Stāšanās spēkā
            Šī regula stājas spēkā trešajā dienā pēc tās publicēšanas Eiropas Savienības Oficiālajā Vēstnesī.
            Šī regula uzliek saistības kopumā un ir tieši piemērojama dalībvalstīs saskaņā ar Līgumiem.
         
         
            Frankfurtē pie Mainas, 2019. gada 5. decembrī
            
               
                  ECB Padomes vārdā
               
               
                  ECB prezidente
               
               Christine LAGARDE
            
         
         
            (1)  OV L 287, 29.10.2013., 63. lpp.
         
         
            (2)  Eiropas Centrālās bankas Regula (ES) Nr. 1163/2014 (2014. gada 22. oktobris) par uzraudzības maksām (ECB/2014/41) (OV L 311, 31.10.2014., 23. lpp.).
         
            (3)  Komisijas Īstenošanas regula (ES) Nr. 680/2014 (2014. gada 16. aprīlis), ar ko nosaka īstenošanas tehniskos standartus attiecībā uz iestāžu sniegtajiem uzraudzības pārskatiem saskaņā ar Eiropas Parlamenta un Padomes Regulu (ES) Nr. 575/2013 (OV L 191, 28.6.2014., 1. lpp.).
         
            (4)  Eiropas Centrālās bankas Regula (ES) 2015/534 (2015. gada 17. marts) par uzraudzības finanšu informācijas sniegšanu (ECB/2015/13) (OV L 86, 31.3.2015., 13. lpp.).